Source: http://www.pravo-medicina.sk/judikatura/zahranicna/judikat/33/pripad-peers-v-grecko
Timestamp: 2018-05-26 03:55:23+00:00
Document Index: 3002551

Matched Legal Cases: ['čl. 3', 'súd ', 'Súd ', 'Súd ', 'súd ', 'súd ', 'Súd ']

Sťažnosť č. 28524/95 Rozhodnutie Štrasburg 19. Apríl 2001 Prípad Peers v. Grécko.
Sťažnosť bola podaná anglickým štátnym občanom pánom Donaldom Peersom. Pán Peers
tvrdí, že podmienky jeho zadržania vo väznici viedli k neľudskému a ponižujúcemu
zaobchádzaniu. Sťažovateľ namietal porušenie článku 3 Európskeho dohovoru o
ľudských právach ( ďalej len Dohovor) a porušenie článku 8 Dohovoru.
Pán Peers, ktorý obchodoval s heroínom, bol zatknutý na aténskom letisku. Bol vypočutý
a následne premiestnený do väznice Koridallos v Grécku, kde bol prijatý do väzenskej
psychiatrickej nemocnice. Neskôr bol prepustený z väzenskej psychiatrickej nemocnice a
počas svojho pobytu vo väzení viackrát umiestnený do iných väzníc.
Bol uznaný za vinného, kde mu bolo uložených trinásť rokov trestu odňatia slobody.
Porušenie č. 3 Dohovoru
Sťažovateľ vo svojej šťažnosti uvádza , že podmienky v Koridallskej väznici viedli
k neľudskému a ponižujúcemu zaobchádzaniu. Vo svojej sťažnosti uvádza, že v čl. 3
Dohovoru je uvedené ,, Nikoho nemožno mučiť alebo podrobovať neľudskému alebo
ponižujúcemu zaobchádzaniu alebo trestaniu“. Vo väzení bol sťažovateľ umiestnený na
samotke, o čo nežiadal. Uvádza, že podmienky na ,,samotke“ boli neľudské a ponižujúce,
spal na zemi, nebola mu poskytnutá prikrývka, ani vankúš a v izbe nebolo dokonca ani
len okno. V dôsledku týchto podmienok sa cítil vystresovaný a pociťoval neľudské
zaobchádzanie, čo mu spôsobilo psychickú ujmu.
Vedenie väznice uvádza, že sťažovateľovi bolo umožnené premiestniť sa do iného
oddelenia väznice, čo však odmietol.
Po preskúmaní všetkých okolností, ktoré boli súdu známe, dospel súd k záveru, že
podmienky vo väzení, ktorým bol sťažovateľ vystavený, a ktoré uňho vzbudzovali pocity
úzkosti a menejcennosti oslabili jeho ľudskú dôstojnosť, potupovali ho a je viac než
možné, že mu spôsobovali psychický a morálny odpor. Súd považuje podmienky, ktorým
bol sťažovateľ vo väzení vystavený za rozporné s článkom 3 Dohovoru.
Porušenie č. 8 Dohovoru
Sťažovateľ namietal, že jeho osobná korešpondencia, ktorú dostával, nebola otváraná
v jeho prítomnosti a tým bol porušený článok 8 Dohovoru, ktorý hovorí, že ,, každý má
právo na rešpektovanie svojho súkromného a rodinného života, obydlia
a korešpondencie".
Vedenie väznice argumentovalo, že osobná korešpondencia sťažovateľa nebola otvorená
pred ním a to z dôvodu nevyhnutnosti predchádzania trestných činov a uplatňovania
Súd však uviedol, že došlo k porušeniu článku 8 Dohovoru.
Článok 41 Dohovoru stanovuje: „Ak súd dospeje k záveru, že došlo k porušeniu
Dohovoru alebo jeho protokolov a v prípade, že vnútroštátne právo dotknutej Vysokej
zmluvnej strany umožňuje len čiastočnú nápravu, súd prizná v prípade potreby
poškodenej strane spravodlivé zadosťučinenie.“
Sťažovateľ žiadal 42,000,000 drachiem ako spravodlivé zadosťučinenie za škodu, ktorá
mu bola spôsobená. Súd vzhľadom na podmienky, ktorým bol pán Peers počas výkonu
trestu odňatia slobody vystavený a ktoré musel strpieť, priznal 5,000, 000 drachiem ako
spravodlivé zadosťučinenie.